วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
19 ม.ค. 2559

ภาครวมตลาดภาคเช้า
ดัชนี SET ช่วงเช้าปิดบวก 1,257.69 (+12.64 จุด,+1.02%) กรอบ 1248 – 1261 มูลค่าการซื้อขาย 20,139.12 ลบ. เรียงลำดับมูลค่าการซื้อขาย ICT ENERG BANK TRANS CONMAT COMM FOOD PROP HELTH ตามลำดับ
ตลาดภูมิภาคปรับขึ้น [Nikkei225 -0.72%][FBMKLCI +0.18%][HSI +0.78%][SSE +1.64%][TAIEX +0.56%]  จากปัจจัยบวก คืออัตราการขยายตัวของเศรษฐกิจจีนรายไตรมาสนั้นขยายตัวสอดคล้องกับการคาดการณ์ นอกจากนี้ ยังมีกระแสคาดการณ์เรื่องการใช้มาตรการกระตุ้นเศรษฐกิจของจีน ภายหลังจากที่ข้อมูลเศรษฐกิจหลายรายการที่ได้มีการเปิดเผยในวันนี้ สะท้อนถึงการขยายตัวที่ชะลอลง
โดยสำนักงานสถิติแห่งชาติจีน (NBS) เปิดเผยว่าผลิตภัณฑ์มวลรวมภายในประเทศ (GDP) ในปี 2558 ขยายตัว 6.9% เมื่อเทียบกับปีก่อนหน้า ซึ่งชะลอลงจากอัตรา 7.3% ในปี 2557 สำหรับในช่วงไตรมาส 4 ของปี 2558  GDP จีนขยายตัว 6.8% เมื่อเทียบรายปี ซึ่งชะลอลงจากไตรมาส 3 ที่เติบโต 6.9%
ขณะที่ยอดค้าปลีกของจีนในเดือนธ.ค.ขยายตัว 11.1% เมื่อเทียบรายปี ส่วนในปี 2558 ยอดค้าปลีกเพิ่มขึ้น 10.7% เมื่อเทียบรายปี ซึ่งชะลอลงจากอัตรา 12% ในปี 2557 ส่วนผลผลิตภาคอุตสาหกรรมเดือนธ.ค.ขยายตัว 5.9% เมื่อเทียบรายปี ซึ่งชะลอตัวลงจากเดือนพ.ย.ที่ขยายตัว 6.2%  และหากเทียบเป็นรายเดือน ผลผลิตภาคอุตสาหกรรม ขยับขึ้นเพียง 0.41% ชะลอตัวลงจากเดือนพ.ย.ที่ขยายตัว 0.58%
 
IMPACT(+) PTT ADVANC KBANK PTTGC INTUCH SCB PTTEP SCC CPF DTAC CPALL BBL TMB KTB PS TCAP
IMPACT(-) BH AOT BIGC TOP EGCO IRPC EPG EA BTSGIF VIBHA MTLS GUNKUL JWD BCP SVI STEC GL JASIF
 
แนวโน้มตลาดและหุ้นที่น่าสนใจ
ปิดภาคเช้า 1,257.69 (+12.64)
แนวโน้มภาคบ่าย : ปรับตัวขึ้นต่อ ทดสอบ 1,270 
ดัชนีช่วงเช้าปรับตัวขึ้นแรง และขึ้นไปทดสอบแนวต้านสำคัญ 1,260 แล้ว แต่ยังไม่สามารถยืนตัวได้ ภาคบ่าย คาดว่าจะกลับขึ้นไปยืน 1,260 ได้ และมุ่งหน้าทดสอบ 1,270 ต่อไป
 
MILL (ราคาปิดภาคเช้า 1.16)
ซื้อระยะสั้นแนวรับ 1.16 แนวต้าน 1.21 การแกว่งตัวแท่งเทียนรับตัวยืนSMAที่ทำหน้าที่เส้นแนวรับขาขึ้น 1.16 ได้มั่นคงแนวโน้มมีโอกาสทดสอบแนวต้านDouble Top 1.21 ผ่านเป็นสัญญาณซื้อ
 
TCC (ราคาปิดภาคเช้า 1.44)
ซื้อระยะสั้น แนวรับ 1.42 แนวต้าน 1.53 แท่งเทียนวานนี้ ปรับตัวยืนแนวรับ 1.40ได้  พร้อมวันนี้กลับตัวขึ้นผ่านแนวต้าน 1.42 ขี้นมาด้วยแท่งเทียนสีขาวยาวเป็นสัญญาณซื้อ มีโอกาสทดสอบแนวต้าน 1.53 จุดสูงเดิม